**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

ΣΧΟΛΗ ΚΟΙΝΩΝΙΚΩΝ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ

ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ

ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

Φλώρινα, 03/10/2022

**ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Επιστήμες της Αγωγής: Η Διδασκαλία της Νέας Ελληνικής Γλώσσας»**

**ΟΔΗΓΙΕΣ ΓΙΑ ΑΙΤΗΣΗ ΑΠΑΛΛΑΓΗΣ ΑΠΟ ΤΑ ΤΕΛΗ ΦΟΙΤΗΣΗΣ**

Απαλλάσσονται από τα τέλη φοίτησης φοιτητές/τριες του Δ.Π.Μ.Σ. σύμφωνα με τους όρους και τις προϋποθέσεις που προβλέπονται από την κείμενη νομοθεσία (άρθρο 86 του Ν.4957/2022). Δικαίωμα χρήσης έχουν όσοι έχουν κατ’ ελάχιστο βαθμό ίσο ή ανώτερο του 7,5 (επτά και μισό) με άριστα το 10 (δέκα). Η απαλλαγή παρέχεται για τη συμμετοχή σε ένα μόνο Π.Μ.Σ.

Παρακαλείστε να μελετήσετε τις κανονιστικές υπουργικές αποφάσεις αριθμ. **108990/Ζ1 (ΦΕΚ 4899/τ.Β΄/16-09-2022**) και **104375/Ζ1 (ΦΕΚ 4659/Β΄/05-09-2022)**. Το εθνικό διάμεσο διαθέσιμο ισοδύναμο εισόδημα για την εφαρμογή των διατάξεων του άρθρου 86 του ν. 4957/2022 κατά το ακαδημαϊκό έτος 2022-2023 ανέρχεται για μεν το ατομικό εισόδημα σε οκτώ χιλιάδες επτακόσια πενήντα δύο ευρώ (8.752,00 €) (100% του εθνικού διάμεσου διαθέσιμου ισοδύναμου εισοδήματος), για δε το οικογενειακό σε έξι χιλιάδες εκατόν είκοσι έξι ευρώ και σαράντα λεπτά (6.126,40 €) (70% εθνικού διάμεσου διαθέσιμου ισοδύναμου εισοδήματος)

Σε περίπτωση που εμπίπτετε στις διατάξεις της κείμενης νομοθεσίας, μπορείτε να υποβάλετε σχετική αίτηση (ΑΙΤΗΣΗ ΑΠΑΛΛΑΓΗΣ), **μέχρι τις 17 Οκτωβρίου 2022,** προσκομίζοντας τα απαραίτητα δικαιολογητικά για την απαλλαγή σας από τα τέλη φοίτησης.

Στην προσεκτικά συμπληρωμένη αίτηση απαριθμείτε και τα αντίστοιχα δικαιολογητικά, τα οποία αποστέλλετε στη Γραμματεία του Δ.Π.Μ.Σ.:

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ**

**3ο χλμ. Εθνικής οδού Φλώρινας-Νίκης Τ.Κ. 53100 Φλώρινα**

**Με τη ένδειξη: Δ.Π.Μ.Σ.**

**«Επιστήμες της Αγωγής: Η Διδασκαλία της Νέας Ελληνικής Γλώσσας»**

Μπορείτε να αποστείλετε την αίτηση και τα δικαιολογητικά σας και με email ([efotiadou@uowm.gr](mailto:efotiadou@uowm.gr)).

O Διευθυντής του ΔΠΜΣ

Κωνσταντίνος Ντίνας

Καθηγητής